KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Kinnisasja avaliku kirjaliku enampakkumise 
tulemuste kinnitamine
(Haapsalus, Endla 19)

Võttes aluseks Haapsalu Linnavolikogu 26.03.2010 otsus nr 44, millega anti linnavalitsusele luba korraldada kinnisasja müük asukohaga Haapsalus, Endla 19, Haapsalu Linnavalitsuse 12.05.2010 korralduse nr 296 kinnitati enampakkumise tulemused ja tehti volikogule ettepanek võõrandada kinnisasi enampakkumise võitjalen. 
Arvestades linnavalitsuse ettepanekut ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 22 lg 1 p 37, Haapsalu põhimääruse § 12 lg 1 p 43, § 54 lg 3, § 55 lg 1 p 1 ning haldusmenetluse seadusest, Haapsalu Linnavolikogu otsustab:

1.	Kinnitada Haapsalus, Endla 19 kinnisasja (katastritunnus 18301:009:0310) avaliku kirjaliku enampakkumise võitjaks SRS Kaubandus OÜ.

2.	Võõrandada kinnisasi asukohaga Endla 19 Haapsalu (kinnistu registriosa number 165832, katastritunnus 18301:009:0310, pindala 722 m², katastriüksuse sihtotstarve elamumaa 100%) SRS Kaubandus OÜ-le (edaspidi Ostja) hinnaga 341 111.- (kolmsada nelikümmend üks tuhat ükssada üksteist) Eesti krooni alljärgnevatel tingimustel:

2.1.	 318 111 (kolmsada kaheksateist tuhat ükssada üksteist) Eesti krooni (tagatisraha 23 000 kr on tasutud) tasub Ostja Eesti kroonides Haapsalu Linnavalitsuse pangakontole nr 10602002431007 AS SEB Pangas hiljemalt kinnistu notariaalse ostu-müügilepingu sõlmimise päevale eelnevaks päevaks või esitab tagasivõtmatu panga garantiikirja originaali ostuhinna tasumise kohta 3 pangapäeva jooksul peale ostu-müügilepingu sõlmimist hiljemalt ostu-müügilepingu sõlmimise päevale eelnevaks päevaks;
2.2.	Kinnisasja Ostjal sõlmida ostetava kinnistu notariaalne ostu-müügileping 60. päeva jooksul kinnistu enampakkumise tulemuste kinnitamise otsuse teatavakstegemisest, s.o. 60. päeva jooksul eelnimetatud otsuse koopia kättesaamise päevale järgnevast päevast arvates.
2.3.	 Punktis 2.2 nimetatud tähtajaks kinnistu notariaalse ostu-müügilepingu sõlmimata jätmisel on enampakkumise tulemuste kinnitajal (Haapsalu Linnavolikogu) õigus enampakkumise tulemused tühistada ja enampakkumise tulemuste kinnitamise otsus kehtetuks tunnistada ja sel juhul Ostja poolt sissemakstud tagatisraha Ostjale ei tagastata või realiseeritakse esitatud tagasivõtmatu pangagarantii;
2.4.	 Notaritasu tasub täies ulatuses Ostja. 

3.	volitada Haapsalu linna nimel ostu-müügilepingule alla kirjutama  aselinnapea Peeter Vikman.

4.	Otsus teha teatavaks SRS Kaubandus OÜ-le (postiaadress Väike-Viigi 4, 90502 Haapsalu) otsuse koopia väljastamisega posti teel väljastusteatisega.

5.	Otsus jõustub teatavakstegemisest.

6.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva otsuse teatavakstegemisest.

Jaanus Karilaid
Volikogu esimees

SELETUSKIRI 
Eelnõule „Kinnisasja avaliku kirjaliku enampakkumise tulemuste kinnitamine (Haapsalus, Endla 19)“

Haapsalu Linnavalitsuses 30.04.2010 toimunud Endla 19 asuva kinnisasja kirjalike pakkumiste avamisel oli kõrgeima hinna pakkujaks SRS Kaubandus OÜ. Enampakkumisel osales kolm pakkujat. Pakkujad pretensioone protseduurireeglite osas ei esitanud. 

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.05.2010